**MTÜ EESTI KULURISMI JA FITNESSI LIIT ÜLDKOOSOLEKU**

**PROTOKOLL**

**Aeg ja koht:** 19.03.2018.a., kell 10.00, Sparta Spordiklubi koolitusklassis, Pärnu mnt 139C, Tallinn.

**Juhatas:** Ergo Metsla

**Protokollis:** Ott Mänd

**Osavõtjad:** Kohal 11 liiget, volikirja alusel 4 liiget, üldkoosolek oli otsustusvõimeline

Lisaks osalesid koosolekul EKFL juhatuse liikmed: Erik Jässi (asepresident), Eleri Reinart, Õnnela Raudsepp, Siim Kelner

Üldkoosolekul osalenud EKFL liikmete nimekiri:

|  |  |  |  |
| --- | --- | --- | --- |
| 1 | Arctic SK | Mariann Kilg | Esindaja |
| 2 | Audentes SK | Siim Veri | Esindaja |
| 3 | HC GYM | Timo Majuri | Esindaja |
| 4 | Via Fitness | Edward Rebane | Esindaja |
| 5 | Reval SK | Aldur Partasjuk | Esindaja |
| 6 | Arigato SK | Egert Oiov | Esindaja |
| 7 | Kimberi SK | Timo Majuri | Volitus |
| 8 | Sparta SS | Janika Koch-Mäe | Esindaja |
| 9 | Idakeskus Sport | Maksim Prohhov | Esindaja |
| 10 | Sisekaitseakadeemia Spordiklubi | Ramil Lipp | Volitus |
| 11 | Tallink Fitness SK | Ivar Mikk | Esindaja |
| 12 | [Spa&Sport spordiklubi](http://www.terviseparadiis.ee/) (Terviseparadiis OÜ) | Ramil Lipp | Esindaja |
| 13 | Kristina Koroljak SK | Ramil Lipp | Volitus |
| 14 | MY Fitness | Kadri Paat | Esindaja |
| 15 | Studio Happy Dancers | Ramil Lipp | Volitus |

Käesolevas tabelis loetakse esindajateks kohal olnud klubide juhatuse liikmed ning klubide poolt volitatud isikud. Volitus märgib, et isikut on volitanud teine liidu liikmesklubi.

PÄEVAKORD

1. 2017.a. majandusaasta aruande ning tegevusaruande kinnitamine

2. Revisjonikomisjoni aruande kinnitamine

3. 2018.a. aasta tegevuskava kinnitamine

4. 2018.a. eelarve kinnitamine.

5. Liidu liikme Tervise Paradiis OÜ, Spa&Sport spordiklubi ettepanek põhikirja muudatuseks ning muudatuse vastuvõtmisel ka koheselt juhatuse koosseisu vastavusse viimiseks muudetud põhikirja alusel

6. Kodukorra täiendamine punktis 4. Eesti Rahvuskoondis

**Aldur Partasjuk esineb avaldusega, ning teatab, et ta astus tagasi juhatuse liikme kohalt ning osaleb koosolekul Reval Spordiklubi esindajana. Üldkoosolek võttis Aldur Partasjuki tagasiastumise teadmiseks. Kuna vastuväiteid ei olnud ning tegemist oli Aldur Partasjuki omapoolse avaldusega, siis on Aldur Partasjuki avaldus rahuldatud.**

1. **2017.a. majandusaasta aruande ning tegevusaruande kinnitamine**
2. **Revisjonikomisjoni aruande kinnitamine**

EKFL president Ergo Metsla tegi sissejuhatava ettekande võttes kokku eelmise aasta ja rääkides tulevikuplaanidest:

**Eelmise aasta kokkuvõte.**

Positiivsed pooled

1. Majandusaasta oli edukas. Koolitused läksid edukalt, riigi toetused olid edukad. Aasta lõpus jäime plussi.
2. Positiivsed arengud: Selge muutus liidu juhtimises, otsustamise juures on rohkem inimesi. Liidu liikmete aktiivsuse kasv.
3. Valminud on kodukord ja komisjonide töö on efektiivne. Saab veel vaid paremaks minna.
4. Võistlejaid on rohkem.
5. Liidu rahaline seis on parem.

Probleemid

1. Demokraatia rakendamise valud. Kodukord on vaja veidi ümber kujundada. Kodukord võiks olla abiks komisjonide tööle ning kehtestada üldised reeglid. Kiidusõnad komisjonide tööle. Ettepanek on rakendada rohkem inimesi kodukorra arendamisele.
2. Sisepinged juhatuseliikmete vahel. Osa demokraatliku juhtimise protsessist.
3. Üheselt mõistetavate reeglite kehtestamise vajalikkus.
4. Vana mõtteviis

Mida ja kuidas edasi?

1. 2018 prioriteedid: noortesport ja doping.
2. Presidendi 4 aasta plaan. Presidendil peaks olema kindel plaan või nägemus, mida ta 4 aastaga soovib saavutada ning mida teha koostöös kõikide klubidega.
3. Presidendi, asepresidendi ning juhatuse liikmete statuudid.
4. Presidendi, asepresidendi ning juhatuse liikmete vanne.
5. Hea juhtimise tava. Klubid võiksid sellega liituda.
6. Uus põhikiri ja täiendatud kodukord. Põhikiri on antud juriidilisse ekspertiisi, et ta vastaks seadusele ning omasisestele punktidele.
7. Klubide, juhatuse, presidendi, asepresidendi ning peasekretäri tööülesannete täpne kirjeldus.
8. Klubide huvide välja selgitamine ja arvestamine. Liit on klubide liit, klubide poolne huvide kirjeldus ning panus alaliidu edasisse arengusse on vajalik.

**ÜLDKOOSOLEKU OTSUSED**

***Üldkoosoleku otsus nr. 1***

**Enne päevakorra punktide arutelu ja otsuste vastuvõtmist palus Aldur Partasjuk moodustada häältelugemise komisjoni. Kooleolek otsustas ühehäälselt valida häälte lugejaks Egert Oiov**

Reval Spordiklubi esindaja Aldur Partasjuk palub protokolli viia, et koosolek on kokku kutsutud eirates MTÜ seadust ja EKFL põhikirja. Dokument, mis saadeti välja üldkoosoleku kokkukutsumiseks on allkirjastatud vaid 1 inimese poolt. Aldur Partasjuki märkis, et dokumendil peab olema 2 B kaardi peal oleva inimese allkirjad ning et üldkoosolekule esitatud teemad ei ole korrektsed kuna ei ole läbi juhatuse saadetud.

Ergo Metsla ettepanekul otsustati teha tõstatud küsimuse osas juriidilise ekspertiis.

***Üldkoosoleku otsus nr. 2***

**Erik Jässi ettepanekul hääletatakse koha peal, kas kohal olnud liikmed loevad koosoleku pädevaks otsuseid vastu võtma.**

**Otsuse poolt on 14 koosolekul osalenud klubi või nende volitatud esindajat. Vastu on üks (1) liige. Kohal 15 klubi. Kvoorum 76%. Seega on üldkoosolek pädev otsuseid vastu võtma.**

**2017.a. majandusaasta aruanne ja revisjonikomisjoni aruanne**

Peale majandusaastaaruande ja tegevusaruande ning revisjonikomisjoni aruande ära kuulamist otsustas üldkoosolek ühehäälselt lükata majandusaasta aruande kinnitamine edasi. Viia sisse vajalikud paranduses vastavalt revisjonikomisjoni ettepanekutele.

***Üldkoosoleku otsus nr. 3***

**Hääletamise tulemusel kinnitas üldkoosolek ühehäälselt otsuse majandusaasta aruande vastavusse viimiseks revisjonikomisjoni ettepanekutega ning tegevus-aruandesse sportlaste nimede järel klubide ära märkimise ning kutsuda kokku uus üldkoosolek majandusaasta aruande ning revisjonikomisjoni aruande kinnitamiseks enne seaduses ette nähtud majandusaasta aruande esitamise tähtaega. (Otsus nr.2)**

1. **2018.a. aasta tegevuskava kinnitamine**
2. **2018.a. eelarve kinnitamine.**

***Üldkoosoleku otsus nr. 4***

**Peale 2018.a. aasta tegevuskava ja eelarve ära kuulamist otsustas koosolek ühehäälselt kinnitada EKFL 2018.a. eelarve ja tegevuskava.**

**Koosolek võttis ühehäälselt vastu veel järgmised otsused:**

***Üldkoosoleku otsus nr. 5***

**Juhatusel on õigus eelarvet muuta eelarvele raha juurde laekumise ja vähenemise korral**

***Üldkoosoleku otsus nr. 6***

**Lubada juhatusel teha tehinguid juhatuse liikmega**

***Üldkoosoleku otsus nr. 7***

**2018.a. liikmemaks, litsentsi- ning osavõtutasud:**

**7.1. 2018.a. liikmemaks klubidele 320 EUR**

**7.2. 2018.a. sportaste litsentsitasu 50 EUR**

**7.3. 2018.a. sportlase võistlusele registreerimistasu 20 EUR**

**7.4. 2018.a. laste litsentsitasu 25 EUR**

**7.5. 2018.a. laste võistlusele registreerimistasu 10 EUR**

**5. Liidu liikme Tervise Paradiis OÜ, Spa&Sport spordiklubi ettepanek põhikirja muudatuseks ning muudatuse vastuvõtmisel ka koheselt juhatuse koosseisu vastavusse viimiseks muudetud põhikirja alusel**

***Üldkoosoleku otsus nr. 8***

**Üldkoosolek otsustas ühehäälselt põhikirja muudatust sellisel kujul hääletusele mitte panna ning muudatust sellisel kujul mitte sisse viia, vaid alustada põhikirja muudatuste arutelu klubide vahel eesmärgiga korrastada tervikuna kogu EKFL põhikiri.**

**6. Kodukorra täiendamine punktis 4. Eesti Rahvuskoondis**

**Ergo Metsla tutvustab kodukorra punkti 4 uut redaktsiooni. Koosolek on muudatustega nõus. Toimub arutelu ning otsustatakse koos põhikirjaga täiendada ka tervikuna kogu kodukorda.**

***Üldkoosoleku otsus nr. 9***

**Uus kodukorra punkti 4 redaktsioon võeti ühehäälselt vastu alljärgnevalt:**

4. EESTI RAHVUSKOONDIS

4.1. Eesti rahvuskoondisese kulturismis ja fitnessis kuuluvad sportlased, kes esindavad Eestit rahvuskoondisesse kuuludes kõikidel kulturismi ja fitnessiga seotud tiitlivõistlustel.

4.2. Eesti rahvuskoondise kulturismis ja fitnessis moodustavad järgmised sportlased:

 4.2.1. täiskasvanute rahvuskoondise sportlane, kes võistleb täiskasvanute vanuseklassides

 4.2.2. järelkasvukoondise sportlane ehk Eesti noorte ja juunioride koondise sportlane

4.3. Eesti rahvuskoondisesse kulturismis ja fitnessis võib kuuluda ainult Eesti Vabariigi kodanik.

4.4. Jooksval aastal Eesti meistrivõistlustel ja Eesti karikavõistlustel osalemine on rahvuskoondisesse pääsemise eeltingimus.

4.4. Eesti koondisese pääsevate sportlaste lõpliku nimekirja Euroopa meistrivõistlustel ja maailmameistrivõistlustel kulturismis ja fitnessis kinnitab EKFL juhatus peale iga aastaste Eesti meistrivõistluste ja Eesti karikavõistluste kulturismis ja fitnessis toimumist.

4.6. EKFL juhatus kinnitab Eesti rahvuskoondise liikmete nimekirja, mille koostavad EKFL treenerite komisjon ning EKFL kohtunike komisjon jälgides „Ausa mängu“ põhimõtteid ning võttes aluseks sportlaste saavutusi Eesti meistrivõistlustel, Eesti karikavõistlustel, Euroopa meistrivõistlustel ning maailmameistrivõistlustel.

4.7. Eesti rahvuskoondisesse kuulumise tingimused sätestab EKFL treenerite komisjoni ning EKFL kohtunike komisjoni ettepanekul EKFL juhatus.

Ott Mänd Ergo Metsla

/digitaalselt allkirjastatud/ /digitaalselt allkirjastatud/